**Amalie Skram videregående skole** er en fylkeskommunal videregående skole på Lungegårdskaien i Bergen sentrum, grunnlagt i 2014. Skolens navn er til minne og ære for forfatteren Amalie Skram (1846-1905). Rektor på skolen er Lars Berntsen som ble ansatt i 2019. Skolen har vært populær siden den startet i 2014, og i 2019 var førsteinntaket 48,3.

Utdanningstilbud
----------------

Vedtatt utdanningstilbud for skoleåret 2023-2024:

| Trinn | Utdanningsprogram |
| --- | --- |
| Vg1 | Informasjonsteknologi og medieproduksjon |
| Vg2 | Informasjonsteknologi |
| Vg2 | Medieproduksjon |
| Vg1 | Salg, service og reiseliv |
| Vg2 | Salg og reiseliv |
| Vg2 | Service, sikkerhet og administrasjon |
| Vg1 | Medier og kommunikasjon |
| Vg2 | Medier og kommunikasjon |
| Vg3 | Medier og kommunikasjon |
| Vg1 | Studiespesialisering |
| Vg2 | Realfag |
| Vg2 | Språk, samfunnsfag og økonomi |
| Vg3 | Realfag |
| Vg3 | Språk, samfunnsfag og økonomi |
| Vg3 | Påbygging til generell studiekompetanse |

### Programfag

På utdanningsprogrammet studiespesialisering tilbys følgende valgfrie programfag i skoleåret 2019-2020:

* Matematikk 2P, Matematikk S1, Matematikk S2, Matematikk R1, Matematikk R2
* Biologi 1, Biologi 2, Fysikk 1, Fysikk 2, Kjemi 1, Kjemi 2, Geofag 1, Geofag 2, Informasjonsteknologi 1, Informasjonsteknologi 2, Teknologi og forskningslære 1
* Entreprenørskap 1, Entreprenørskap 2, Historie og filosofi 1, Historie og filosofi 2, Internasjonal engelsk, Samfunnsfaglig engelsk, Engelskspråklig litteratur og kultur, Psykologi 1, Psykologi 2, Rettslære 1, Rettslære 2, Sosiologi og sosialantropologi, Samfunnsgeografi, Politikk og menneskerettigheter, Sosialkunnskap, Økonomistyring, Økonomi og ledelse, Markedsføring og ledelse 1, Markedsføring og ledelse 2, Reiseliv og språk 1, Russisk I, Russisk II, Samfunnsøkonomi 1, Samfunnsøkonomi 2, Toppidrett 1, Toppidrett 2, Toppidrett 3, Breddeidrett 1, Breddeidrett 2, Breddeidrett 3, Japansk I, Japansk II, Kinesisk I, Kinesisk II, Kinesisk III
* Bilde, Grafisk design

Som obligatorisk 2. fremmedspråk tilbys fransk, kinesisk, spansk og tysk.

### Realfagssatsing

To av de ni parallellklassene på studiespesialisering har et eget løp med realfag over tre år, med et høyere timetall og et mer avansert opplegg med høyt læringstrykk og utstrakt samarbeid med høyskoler, universitet og andre forskningsmiljøer, ekskursjoner og egne foredrag fra ressurspersoner fra slike miljøer. Denne linjen gir en fagkombinasjon som kvalifiserer for opptak til samtlige utdanninger i Norge, og skal gi et ekstra solid grunnlag for videre studier innen realfag for spesielt motiverte elever.

### Olympiatoppen

Olympiatoppen vest har tilbud til elever på toppidrettsnivå for vinteridretter på Voss gymnas og for sommeridretter på Tertnes videregående skole (studiespesialisering) og Åsane videregående skole (yrkesfag). Noen få tilbud er lagt til andre skoler: basketball på Olsvikåsen videregående skole, volleyball på Øystese gymnas, og svømming på Amalie Skram videregående skole. Skolen er dermed toppidrettsgymnas i svømming.

### Skoleår i utlandet

Elever fra hele Hordaland kan søke om å ta andre året på studiespesialisering ved den katolske St Davids RC High School 20 km utenfor Edinburgh i Skottland, i regi av Amalie Skram videregående skole.

Elevmiljø
---------

Tradisjonen med skolerevy fra Bergen Handelsgymnasium er videreført på Amalie Skram videregående skole. Skolen har også utvekslingsavtaler med skoler i utlandet. Skolens elever og ansatte har tilgang til skolens treningssenter også etter skoletid. Skolen har en egen elevinspektør, tre rådgivere, og to helsesøstre. Skolen hadde også to psykologer frem til februar 2019.

Samarbeid
---------

Amalie Skram videregående skole tilbyr faglig fordypning til ungdomsskoleelever. Skolens elever har også mulighet til faglig fordypning på universitets- og høyskolenivå, blant annet i samarbeid med Universitetet i Bergen og Bergen marine forskningsklynge. I tillegg har skolen et utstrakt internasjonalt samarbeid med utdanningsinstitusjoner i andre land.

Historie og skolebygning
------------------------

Byggingen av skolen startet 2. november 2009. I tilknytning til skolen ble det samtidig bygget idrettshall, treningssenter og et nytt nasjonalt svømmeanlegg. Det totale arealet inklusive svømmeanlegget er på ca. 28 000 kvadratmeter. Svømmeanlegget har 50 meters basseng, eget stupebasseng, terapibasseng og opplæringsbasseng. Skoledelen er på 16 000 kvadratmeter over fire etasjer, med 30 klasserom på 80 kvadratmeter og 30 grupperom, samt bibliotek, kantine, skoletorg/vestibyle, to store auditorier, en flerbrukshall med håndballmål som kan deles inn i tre gymsaler, og et treningssenter. Svømmeanlegget eies av Bergen kommune, mens skolen eies av Vestland fylkeskommune. Svømmeanlegget fikk i juni 2014 navnet Alexander Dale Oen Arena.

Skolen erstattet Bergen Handelsgymnasium, Bjørgvin videregående skole og Tanks videregående skole. Avdelingen Kyrre skole ble overført fra Bjørgvin til Bergen katedralskole. Studieretningene helse- og oppvekstfag på Bjørgvin og medier og kommunikasjon på Bergen Handelsgymnasium ble flyttet til Årstad videregående skole.

Referanser
----------

1. ↑  Utdanningsdirektoratet: Elevtall i videregående skoler 1. oktober 2021
2. ↑  vilbli.no: Amalie Skram videregående skole
3. ↑  «Amalie Skram videregående skole: studietilbud studiespesialiserende skoleåret 2016-2017». Arkivert fra originalen 18. april 2016. Besøkt 16. april 2016.
4. ↑  «Amalie Skram videregående skole: Vg2 studiespesialisering i Skottland.». Arkivert fra originalen 14. januar 2018. Besøkt 14. januar 2018.

Eksterne lenker
---------------

* Presentasjon av Amalie Skram videregående skole
* Hordaland fylkeskommune: Amalie Skram videregående skole Arkivert 4. mars 2016 hos Wayback Machine.
* Hordaland fylkeskommune: Samlar tre vidaregåande skular i Bergen til ein
* Skolebibliotekets database

| * v
* d
* r
Videregående skoler i Vestland |
| --- |
| Nordfjord | 
* Eid vgs
* Firda vgs
* Måløy vgs
* Stryn vgs

 |  |
| Sunnfjord | 
* Dale vgs
* Flora vgs
* Førde vgs

 |
| Sogn | 
* Høyanger vgs
* Sogn Jord- og Hagebruksskole
* Sogndal vgs
* Årdal vgs

 |
| Stor-Bergen nord | 
* Arna vgs
* Austrheim vgs
* Knarvik vgs
* Osterøy vgs
* Tertnes vgs
* Åsane vgs

 |
| Stor-Bergen vest | 
* Askøy vgs
* Sotra vgs.
* Laksevåg og Bergen maritime vgs
* Olsvikåsen vgs

 |
| Stor-Bergen midt | 
* Amalie Skram vgs
* Bergen katedralskole
* Fyllingsdalen vgs
* Langhaugen vgs
* Årstad vgs

 |
| Stor-Bergen sør | 
* Austevoll vgs
* Fusa vgs
* Nordahl Grieg vgs
* Os gymnas
* Os vgs
* Sandsli vgs
* Slåtthaug vgs
* Stend vgs

 |
| Sunnhordland | 
* Bømlo vgs
* Fitjar vgs
* Kvinnherad vgs
* Stord vgs

 |
| Hardanger/Voss | 
* Kvam vgs
* Odda vgs
* Voss gymnas
* Voss vgs

 |
| Friskoler | 
* Akademiet Bergen FPG
* Bergen Private Gymnas
* Danielsen Intensivgymnas
* Danielsen Videregående Skole
* Framnes kristne videregående skole
* Hop videregående skole
* Kongshaug Musikkgymnas
* Krokeide videregående skole
* Metis videregående
* NTG Bergen
* Rudolf Steinerskolen i Bergen
* St. Paul gymnas
* Steinerskolen på Skjold
* Sygna videregående skole
* Red Cross Nordic United World College

 |

|  |  |
| --- | --- |
| Oppslagsverk/autoritetsdata | Nasjonalt skoleregister
 |